stanford-oval/wikipedia huggingface dataset:
Blue Öyster Cult
Yhtyeen kokoonpano (vuodesta 1970 lähtien) > Alkuperäinen

Eric Bloom – laulu, kitara
Donald ”Buck Dharma” Roeser – kitara, laulu
Allen Lanier – koskettimet, kitara (1970–1985, 1987–2007)
Joe Bouchard – basso, laulu (1970–1986)
Albert Bouchard – rummut, laulu (1970–1981)
Yhtyeen kokoonpano (vuodesta 1970 lähtien) > Muita yhtyeessä soittaneita

Les Braunstein - laulu (1967-1969 (Soft White Underbelly))
Andrew "Andy" Winters - basso (1967-1970 (Soft White Underbelly / Stalk Forrest Group))
Rick Downey – rummut (1981–1985)
Jimmy Wilcox – rummut (1985–1986)
Tommy Zvonchenk – kosketinsoittimet (1985–1986)
Jon Rogers – basso (1986–1995)
Ron Riddle – rummut (1987–1991)
Chuck Burgi – rummut (1991–1995, 1996–1997 sekä väliaikaisesti 1999)
John Miceli – rummut (väliaikaisesti vuosina 1992, 1996 ja 1997)
Greg Smith – basso (1995)
Kasim Sulton – basso, laulu (2012–2017) (kitara ja kosketinsoittimet väliaikaisesti vuosina 1998–1999)
John O'Reilly – rummut (1996–1997)
Bobby Rondinelli – rummut (1997–2004)
Rudy Sarzo – basso (2007–2012)
Al Pitrelli – kitara, kosketinsoittimet (väliaikaisesti 1999)
Diskografia > Varsinaiset albumit

Blue Öyster Cult – tammikuu 1972
Tyranny and Mutation – helmikuu 1973
Secret Treaties – huhtikuu 1974 (myynyt kultaa)
On Your Feet or on Your Knees (live) – maaliskuu 1975 (myynyt kultaa)
Agents of Fortune – kesäkuu 1976 (myynyt platinaa)
Spectres – marraskuu 1977 (myynyt kultaa)
Some Enchanted Evening (live) – syyskuu 1978 (myynyt platinaa)
Mirrors – heinäkuu 1979
Cultösaurus Erectus – heinäkuu 1980
Fire of Unknown Origin – heinäkuu 1981 (myynyt kultaa)
Extraterrestrial Live (live) – toukokuu 1982
The Revölution by Night – marraskuu 1983
Club Ninja – tammikuu 1986
Imaginos – elokuu 1988
Heaven Forbid – maaliskuu 1998
Curse of the Hidden Mirror – kesäkuu 2001
A Long Day’s Night (live) – syyskuu 2002 (myös samanniminen DVD)
The Symbol Remains - lokakuu 2020
Ghost Stories - 2024
Diskografia > Muita julkaisuja

Black & Blue - 1980 (konserttivideo yhdessä Black Sabbathin kanssa)
Live 1976 – 1991 (julkaistu myös videona)
Bad Channels – 1992 (elokuvasoundtrack)
Summerdaze – 1997 (BÖC mukana kolmen kappaleen verran, muita artisteja John Kay And Steppenwolf, Pat Travers ja Foghat)
St. Cecilia: The Elektra Recordings – 2001 (nauhoitettu vuonna 1970 Stalk Forrest Group-nimen alla)
God Save The Blue Öyster Cult From Themselves – 2001 (promo-cd jolla promotoidaan BÖC-albumien uudelleenjulkaisua)
The Columbia Albums Collection Sampler – 2012 (promo-cd jolla promotoidaan Columbia Boxia)
Diskografia > Kokoelmia

(Don't Fear) The Reaper (1972–1979) – 1989 CBS
Career of Evil – The Metal Years (1974–1986) – 1990 CBS
On Flame with Rock And Roll (1972–1978) – 1990 CBS
Cult Classic – 1994 Herald/Fragile/Caroline Records (BÖC-klassikoiden uudelleenäänitettyjä versioita)
Workshop of the Telescopes (1972–1986) – 1995 Sony/CBS
Revisited (1972–1979) – 1996 Sony
On Flame with Rock and Roll (1972–1981) – 1997 KRB/Sony
Don't Fear the Reaper (1972–1983) – 1997 Sony
Super Hits (1972–1981) – 1998 Sony
Don’t Fear the Reaper: The Best of Blue Öyster Cult (1972–1983) – 2000 Sony
The Columbia Albums Collection – marraskuu 2012 (16cd+dvd+latauskoodi neljälle radiokeikkatallennukselle)
Aiheesta muualla

Kuvia tai muita tiedostoja aiheesta Blue Öyster Cult Wikimedia Commonsissa
Viralliset kotisivut
Weymouth Quayn rautatieasema

| Weymouth Quay |
| --- | --- |
 Juna Weymouth Quayn asemalla vuonna 1986.
Perustiedot
Rataosa:  Weymouthin satamarata
Sijainti:  50°36′31″N, 2°26′54″W
Paikkakunta:  Weymouth
Valtio:  Yhdistynyt kuningaskunta
Avattu:  1. heinäkuuta 1889
Lakkautettu:  
 • henkilöliikenne :  26. syyskuuta 1987
 • tavaraliikenne :  26. helmikuuta 1972
Ratapiha
Raiteisto:  2 laituriraidetta
Aiheesta muualla
 Wikimedia Commons 
 Entinen asemarakennus lauttaterminaalina vuonna 2010.
Weymouth Quayn rautatieasema on käytöstä poistettu rautatieasema Weymouthissa, Dorsetissa. Se on Weymouthin rautatieasemalta lähtevän Weymouthin satamaradan pääteasema. Se avattiin 1. heinäkuuta 1889, ja sitä käyttivät Lontoon Waterloon asemalle liikennöivät laivajunat. Satamarata Weymouthista Weymouth Quaylle kulki pitkin kaupungin katuja.
Säännöllinen matkustajaliikenne Weymouthin satamaradalla ja siten myös Weymouth Quayn asemalla loppui 26. syyskuuta 1987. Satamarataa käytettiin sen jälkeen kertaluontoisesti tilausliikenteeseen. Viimeisen kerran Weymouth Quayn asemalla kävi juna 30. toukokuuta 1999.
Satamarata oli ”väliaikaisesti pois käytöstä” vuoteen 2015 asti. Weymouthin ja Portlandin borough’n hallitus ehdotti radan virallista sulkemista, koska se oli turvallisuusriski liikenteelle ja esteenä kaupungin kehittämiselle. Linjan säilyttämistä kuitenkin puollettiin sen historiallisen arvon vuoksi, ja sitä pidettiin mahdollisena vetonaulana turisteille. Radan säästämiseksi tehtiin adressi, johon kerättiin yli 4 000 nimeä, mutta Dorsetin valtuuston ja National Railin mukaan radan kunto oli niin huono, ettei sitä voitu enää ottaa uudelleen käyttöön. Yhdistyneen kuningaskunnan liikenneministeriö myönsi radan purkamista varten 1,1 miljoonaa puntaa alkuvuodesta 2020, ja purkutyöt alkoivat saman vuoden maaliskuussa.
Käännös suomeksi
William Paley

William Paley
William Paley (heinäkuu 1743  – 25. toukokuuta 1805) oli englantilainen teologi ja kristillinen apologeetikko, utilitaristi ja filosofi. Hän on tullut tunnetuksi teoksestaan Natural Theology ja etenkin siinä esitetystä kelloseppävertauksestaan, joka on eräs argumentti Jumalan olemassaolon puolesta.
Aiheesta muualla

William Paley (englanniksi)
William Paley (Arkistoitu – Internet Archive) (englanniksi)
Internet Encyclopedia of Philosophy: William Paley (englanniksi)
Viļāni

| Viļāni |
| --- | --- |

 vaakuna
 Viļāni
 Koordinaatit: 56°33′9″N, 26°55′29″E 
Valtio:   Latvia
Kunta:  Viļāni
Pinta-ala:  
 – Kokonaispinta-ala:  4,9 km²
Väkiluku (2016)  ():  3 156
Aikavyöhyke:  UTC+2
 – Kesäaika:  UTC+3
 
 www.vilani.id.lv 
Infobox OKVirheellinen NIMI-arvo: 
Viļāni (saks. Welonen) on kaupunki Latgalliassa Latviassa. Se sai kaupunginoikeudet vuonna 1928. Vuonna 2016 siellä oli 3 156 asukasta.
Aiheesta muualla

Kuvia tai muita tiedostoja aiheesta Viļāni Wikimedia Commonsissa
Viļānin kotisivut (Arkistoitu – Internet Archive) (latviaksi)
Philip

Philip, Philipp, Philippe, on yleinen miehen nimi, joissakin kielissä muodossa Filip ja Felipe.
Tunnettuja Philip-, Philipp- ja Philippe-nimisiä > Kuninkaallisia

Prinssi Philip, Edinburghin herttua (1921–2021), Elisabet II:n puoliso.
Philip I (1640–1701), ranskalainen prinssi, Orléansin herttua, Ludvig XIV:n veli, Orléans-suvun kantaisä
Philippe (s. 1960), belgialaisten kuningas
Philippe Égalité, alk. Louis Philippe Joseph (1747–1793), ranskalainen poliitikko, Ludvig XVI:n serkku ja Ludvig Filip I:n isä
Philippe d'Orléans (1838–1894), Ranskan kruununprinssi ja Pariisin kreivi
Kuningas Philip, oik. Metacomet (1639–1676), wampanoag-intiaanien päällikkö
Tunnettuja Philip-, Philipp- ja Philippe-nimisiä > Muita, Philip, Philipp tai Philippe sukunimenä

Édouard Philippe (s. 1970), ranskalainen poliitikko, Ranskan pääministeri 2017–2020
Isidor Philipp (1863–1958), ranskalainen pianisti ja musiikkipedagogi
Jean Philippe (s. 1930), ranskalainen laulaja
Kjeld Philip (1912–1989), tanskalainen kansantaloustieteilijä, poliitikko ja ministeri
Maurice Philippe (1932–1989), brittillinen lentokoneiden ja autojen suunnittelija
Nelson Philippe (s. 1986), ranskalainen moottoriurheilija
Sébastien Philippe (s. 1975), ranskalainen autourheilija
Kuvitteellisia henkilöitä

Philip J. Fry, tv-sarjassa Futurama
Philip Marlowe, yksityisetsivä Raymond Chandlerin romaaneissa
Philip Swift, elokuvassa Pirates of the Caribbean
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Philip”, voi hakea sivunnimihaulla, laajalla sivunnimihaulla tai tekstihaulla.
Yamazakin taistelu

Yamazakin taistelu käytiin vuonna 1582 Yamazakissa Japanissa sengoku-kaudella. Osapuolet olivat Akechi Mitsuhide ja Toyotomi Hideyoshi. Akechilla oli 16 000 miestä ja Toyotomilla 36 500 lopputulos on Toyotominen voitto.
William O’Brien

William O’Brien vuonna 1917.
William O’Brien (2. lokakuuta 1852 Mallow, Corkin kreivikunta, Irlanti – 25. helmikuuta 1928 Lontoo, Iso-Britannia) oli irlantilainen poliitikko. Hän oli yksi johtajista pitkäaikaisessa kamppailussa maareformin ja Irlannin itsehallinnon eli home rulen puolesta.
Ura

O’Brien toimi vuodesta 1869 lehtimiehenä ja vuonna 1881 hänet nimitettiin Irlannin maaliiton julkaiseman viikkolehden United Irelandin päättoimittajaksi. Jo saman vuoden lokakuussa brittiviranomaiset lakkauttivat lehden ja O’Brien vangittiin yhdessä Charles Parnellin ja muiden maaliiton johtajien kanssa. Juuri O’Brien laati vankilassa kuuluisan ”vuokrankeskeytysmanifestin” (No Rent Manifesto), jossa kannustettiin maanvuokraajia keskeyttämään vuokranmaksunsa. Julistuksen julkistaminen johti nopeasti koko maaliiton lakkauttamiseen. O’Brien vapautui seuraavana vuonna ja hän palasi uudelleenperustetun United Irelandin päätoimittajaksi. Hänet valittiin 1883 parlamentin alahuoneeseen, jossa hän istui yhtäjaksoisesti vuoteen 1895.
O’Brienin kuuluisin poliittinen tempaus oli hänen vuonna 1886 lanseeraamansa niin sanottu plan of campaign (”sotasuunnitelma”) -kampanja, jossa maanvuokraajia kannustettiin jättämään vuokransa maksamatta, mikäli isännät eivät suostuisi alentamaan niitä kohtuulliseksi katsotulle tasolle. Sen sijaan heidän tulisi lahjoittaa vuokrarahat yhteiseen kassaan, jolla tuettaisiin mailtaan häädettyjä maanvuokraajia. Parnell ei tukenut tätä kampanjaa, mutta se sai silti paljon tuulta alleen. Britannian parlamentti sääti sen seurauksena vuonna 1887 niin sanotun Coercion Act -lain, jonka nojalla O’Brien passitettiin jälleen vankilaan. Hän oli useasti vangittuna seuraavan neljän vuoden aikana jyrkän agitaationsa vuoksi.
O’Brien oli vuosien ajan Irlannin nationalistien joukossa toiseksi vaikutusvaltaisin henkilö Parnellin jälkeen. Parnellin kukistumiseen vuonna 1890 johtaneen avioeroskandaalin aikana O’Brien yritti aluksi sovitella Parnellin vastustajien ja tukijoiden välejä, mutta asettui lopulta Parnellin syrjäyttämistä kannattaneen Irlantilaisen puolueen enemmistön kannalle. Vuonna 1898 O’Brien perusti United Irish League -nimisen poliittisen järjestön ja palasi kaksi vuotta myöhemmin parlamenttiin. Hän tuki vuosien 1902–1903 maakonferenssia, jossa maanomistajien ja maanvuokraajien edustajat onnistuivat sopimaan yhteisistä tavoitteista. Seurauksena oli vuonna 1903 säädetty niin sanottu Wyndhamin laki, jonka nojalla suuri osa maanvuokraajista sai lunastaa tilansa itselleen. O’Brien etääntyi vähitellen John Redmondin johtamasta Irlantilaisen puolueen johdosta. Kun O’Brienin aiempi puolue United Irish League jäi heidän käsiinsä, hän perusti vuonna 1909 T. M. Healyn kanssa riippumattomien nationalistien parlamenttiryhmän, joka seuraavana vuonna järjestäytyi All-for-Ireland League -nimiseksi puolueeksi. Kun Redmond sai vielä H. H. Asquithin hallituksen tekemään uuden home rule -lakiesityksen, O’Brienin puolue tuki sitä lojaalisti. Muutaman vuoden sisällä pääosa O’Brienin tukijoista kuitenkin siirtyi radikaalimman Sinn Féin -puolueen kannattajiksi. O’Brien itse jäi pois parlamentista vuonna 1918 ja hänen puolueensa lakkasi pian toimimasta.
Segregaatio

Segregaatio, sosiaalinen segregaatio eli eriytyminen tarkoittaa maantieteellisessä merkityksessään eri sosiaalisten ryhmien eriytymistä toisistaan omille alueilleen kaupungin sisällä. Se viittaa eri alueiden välille syntyviin eroihin, joita voivat olla esimerkiksi erilaiset elämäntavat, tuloerot, hyvinvointierot, kulttuurilliset erot ja muut sosiaaliset erot. Etninen segregaatio on perinteisesti tarkoittanut eri etnisten ryhmien epätasaista sijoittumista eli segregaatiota kaupunkialueella riippumatta siitä, kuinka epätoivottavana ilmiötä on pidetty. Alueellinen segregaatio voidaan jaotella kolmeen eri kategoriaan, joista ensimmäinen on sosiaalinen, toinen demografinen ja kolmas etninen segregaatio. Alueellisen segregaation eri muotoja ei voida tosin täysin erottaa toisistaan, sillä ne ovat limittäisiä.
Segregaation myötä sosiaaliset ongelmat, kuten työttömyys, rikollisuus, köyhyys sekä päihde- ja terveysongelmat keskittyvät helposti tietyille alueille ja näin turvallisuus ja asuinviihtyvyys heikkenevät. Kaupunkisuunnittelussa ja kaavoituksessa saatetaan pyrkiä vähentämään segregaatiota esimerkiksi rakennuttamalla pieni- ja hyvätuloisille sopivia asuintaloja keskenään samalle alueelle. Segregaatio voi ilmetä myös hyvin haitallisena kehityskulkuna, joka johtaa ei-toivottuun sosiaaliseen eriytymiseen.
Arvioita segregaation positiivisista puolista

Kaupunkimaantieteen professori Mari Vaattovaara pitäisi hyvänä sitä, jos väestö eriytyisi Helsingin kaupunginosiin sen mukaan, millaisessa kaupunginosassa he haluaisivat elää. Esimerkiksi Punavuoressa, Kampissa ja Kalliossa saisi meluta ja Töölö ja Kumpula olisivat vain lapsiperheille, länsi konservatiiveille ja pohjoinen korttelijuhlia järjestäville arvoliberaaleille.
Vaattovaara kyseenalaistaa väestötyyppien sekoittamisen sosiaaliset hyödyt ja kertoo kollegoidensakin epäilevän, että se tuottaisi koheesion sijaan konflikteja. Osa ihmisistä ei oikein kestä erilaisuutta.
Paikoin segregaatio ylläpitää monimuotoisuutta ja viihtyvyyttä sekä alueiden vetovoimaa. Esimerkiksi New Yorkin kaupunginosilla on eri luonteet ja ihmiset valitsevat asuinalueensa osittain elämäntapansa perusteella. Samaa on alkanut tapahtua Suomessakin.
Segregaation ansiosta ihmiset voivat sietää toisiaan paremmin ja konfliktit vähetä. Lisäksi voidaan saada kannattaviksi tietynlaisten ihmisten tarvitsemia palveluita. Toisaalta eriytymisestä on haittaakin, esimerkiksi korkean työttömyysasteen alueilla työllistytään hitaammin kuin muualla.
Segregaation pitäminen ongelmana

Segregaatio voi olla koko kaupungin ongelma.
Segregaatio voi ilmetä myös hyvin haitallisena kehityskulkuna, joka johtaa ei-toivottuun sosiaaliseen eriytymiseen, pahimmillaan slummiutumiseen. Segregaation myötä sosiaaliset ongelmat, kuten työttömyys, rikollisuus, köyhyys sekä päihde- ja terveysongelmat keskittyvät helposti tietyille alueille ja näin turvallisuus ja asuinviihtyvyys heikkenevät. Varakkaammat muuttavat näiltä alueilta pois ja näin ongelmat vain pahenevat.
Huonoille alueille syntyy myös ympäristöongelmia, kuten roskaantumista, melua ja kaupunkitilan viihtyisyyden heikkenemistä. Usein myös palvelut ja infrastruktuuri huonontuvat. Maailmalla ongelmat ovat hyvin suuria: liikennekaaosta, jäteongelmia, saastumista, vesien ja ilman totaalista pilaantumista, hallitsematonta ja vaarallista rakentamista. Mumbai, Dhaka ja Manila ovat ääriesimerkkejä.
Negatiivinen segregaatio alkaa usein työttömien ja kouluttautumattomien sekä maahanmuuttajien keskittymisestä samoille alueille. Segregaatio asettaa ihmiset hyvin eriarvoiseen asemaan. Koulutuksen laatu ja näin oppimistulokset ovat usein huonompia ongelmallisilla alueilla. Köyhyys usein periytyy ja syrjäytyminen on yleisempää. Terveyspalvelut heikkenevät ja kaikki muutkin peruspalvelut vaarantuvat. Huonot alueet eivät houkuttele hyvätuloisia uusia asukkaita tai yrityksiä.
Suomessa on useita tällaisia segregoituneita alueita, kuten Helsingin Jakomäki ja Vantaan Koivukylä. Helsingin pormestarin Jan Vapaavuoren mukaan segregaatio Helsingissä on viime vuosina pahentunut ja kaavoitus ja sosiaalinen sekoittaminen ovat Helsingin talouden, turvallisuuden ja viihtyisyyden kannalta ydinkysymyksiä.
Eriytymistä vähentävät projektit

Joissain Euroopan maissa on yritetty vähentää segregaatiota sekoittamalla väestöä, korvaamalla vuokra-asuntoja kalliimmilla ja kunnostamalla huono-osaisten alueita. Projektit ovat olleet kalliita ja hitaita, eikä saavutettujen mittarikeskiarvojen nousun ole todettu johtuvan siitä, että alkuperäisten, huono-osaisten asukkaiden tilanne olisi parantunut, vaan yleensä tulokset johtuvat siitä, että työtätekevien muuttaminen alueelle esimerkiksi pienentää keskimääräistä työttömyysprosenttia parantamatta huono-osaisten työllisyyttä.
Segregaation ehkäisyyn on monia muitakin keinoja. Esimerkiksi Ympäristöministeriön kehittämisohjelmassa 2013-15 pyrittiin saamaan haitallinen alueellinen eriytyminen hallintaan kehittämällä kaupunkiympäristön ja -tilan viihtyisyyttä esimerkiksi puistomaisella rakentamisella sekä turvaamaan lähipalvelut, kuten lähikirjastot ja -kaupat. Kaupunkilaiset kokivat tämän myös lisäävän turvallisuutta. Tärkeänä nähtiin aktiivinen kuntalaisten vaikuttaminen oman alueensa asioihin yhteistyössä kunnallishallinnon, valtion, yhdistysten ja yritysten kanssa. Esimerkiksi Helsingissä tällaiset alueet, kuten Käpylä, Vallila ja Arabia ovat monilla mittareilla hyvinvoivia alueita.
Kouluvalinta ja segregaatio

Talousteorian mukaan vapaa kouluvalinta hillitsee alueiden eriytymistä. Koulun määräytyminen asuinpaikan mukaan saa hyvätuloiset muuttamaan heidän arvostamiensa koulujen lähelle, mikä hinnoittelee nämä alueet köyhien ulottumattomiin. Kouluvalinnan rajoittaminen ei myöskään välttämättä vähennä koulujen eriytymistä.
Esimerkkitapauksia > Turku

Pääkaupunkiseudun ulkopuolella Turusta on tullut Suomen suurin ulkomaalaistaustaisten keskittymä. Turussa väestönkasvua on 2000-luvulta lähtien pitänyt yllä juuri maahanmuutto ja nettomaahanmuuton suhteellinen osuus väestönkasvusta onkin ollut Helsingin luokkaa, vaikka määrällisesti Helsinkiin muuttaakin maahanmuuttajia paljon Turkua enemmän. Turussa vieraskielisten kaupunkilaisten osuus väestöstä on noussut nopeasti sitten 1990-luvun. Vuonna 1990 vieraskielisten osuus oli vain 0,8% turkulaisista, kun vuonna 2008 se oli jo 6,7%. Esimerkiksi Turun Varissuolla vieraskielisten osuus väestöstä oli vuonna 1999 alle 20%, mutta vuoteen 2011 tultaessa jo lähes 40%. Turussa alueellisten erojen kasvuun onkin tullut mukaan yhä vahvemmin etninen ulottuvuus eroja tuottavana tekijänä. Rasinkankaan mukaan se on kaikkein voimakkaimmin eroja tuottava tekijä, vaikka vieraskielinen väestö on levittäytynyt kaupungin alueelle aiempaa laajemmin.
Suhteellisesti mitattuna Turun kaupunkiseudun maahanmuuttajaväestö on asettunut seudulle 1990-lukua tasaisemmin, sillä myös kehyskuntiin on sijoittunut maahanmuuttajia. Turun kaupunkiseudun kunnista pakolaisia kuitenkin ahkerimmin vastaanottavat Turku ja Raisio, vaikka Turussa nettomaahanmuutossa on havaittu myös työperäisen muuton lisääntyneen . Määrällisesti kaupunkiseudun vieraskielisistä suurin osa, neljä viidestä, asuu Turussa. Kaikkiaan Turun väestörakenne on eriytynyt elämänvaiheen mukaan, sillä keskustaan ovat asettuneet yksin asuvat ja vielä lapsettomat pariskunnat, kun taas nuoret lapsiperheet ovat hakeutuneet kehyskuntiin. Tämä piirre vastaa myös pääkaupunkiseudulla havaittua kehitystä.
Esimerkkitapauksia > Rotterdam, Alankomaat

Rotterdamissa, Alankomaissa sosiaalisen sekoittamisen politiikka vietiin äärimmilleen. Siellä toteutettiin niin kutsuttua Rotterdamin lakia etnisen segregaation ehkäisemiseksi. Rotterdam sai tukensa maan hallitukselta kyseiseen kokeiluun, jotta se voisi olla mallina muille Hollannin kaupungeille. Se oli testikaupunkina lokakuusta 2004 huhtikuuhun 2005 ja testialueeseen kuului 19 katua, joille kaupungin pienituloisimmat naapurustot ja vuokra-asunnot (niin kaupungin kuin yksityistenkin omistamat) olivat kaupungissa keskittyneet. Pienituloisiksi kotitalouksiksi määriteltiin alle 1639 euroa kuukaudessa bruttona tienaavat kotitaloudet. Näille kyseisille kaduille ei siis saanut muuttaa enää lisää pienituloisia, vaan ainoastaan keskituloisia tai keskimääräistä enemmän tienaavia. Rotterdam havitteli tuolloin lähitulevaisuudessa laajentavansa alueita 12 kohdenaapurustoon, jotka yhteensä käsittäisivät noin 34000 vuokra-asuntoa. Kyseinen luokittelu perustui myös maahanmuuttajien keskimääräiseen määrään tietyillä alueilla ja kantahollantilaisten muuttoliikkeisiin näillä alueilla. Painotus muuttui siis pienituloisista kotitalouksista maahanmuuttajavaltaisiin naapurustoihin. Lisäksi kokeiluun valittujen alueiden perusteina käytettiin tulonlähdettä: kotitaloudet, jotka olivat riippuvaisia sosiaalietuuksista suljettiin alueiden ulkopuolelle. Kokeilun jälkeen Rotterdam Law laitettiin käytäntöön vuonna 2006, mutta se ei koskenut kaikkia muuttamaan aikovia, vaan ainoastaan Rotterdamin ulkopuolelta tulevia uusia kaupungin asukkaita. Käytäntö otettiin käyttöön 19 yksittäisen kadun lisäksi neljällä asuinalueella ja käsitti noin 20000 vuokra-asuntoa.
Eira, Helsingin varakkain alue
Jakomäki Helsingissä
Arabianrannan ekokaupunginosa Helsingissä
Ville Kopra

Ville Antero Kopra (s. 1977) on suomalaisen mekaanisen puunjalostusyhtiö Versowood Groupin ja Versowood Oy:n toimitusjohtaja sekä omistaja.
Elämäkerta > Sukutausta

Ville Kopran isä teollisuusneuvos Keijo Kopra on kotoisin Valkjärveltä, Karjalasta, josta hänen perheensä lähti evakkoon vuonna 1945. Jo Keijo Kopran isä Teodor Kopra oli elättänyt perheensä sahaamalla kenttäsirkkelillään puuta sodanjälkeisen rakentamisen tarpeisiin ja kasvattanut liiketoimintaa vähitellen. Keijo Kopra jatkoi sahaamista veljensä Tenhon kanssa ja hankki lopulta omistukseensa Vierumäen Teollisuus -yhtiön vuonna 1990, josta yritysostoin on kasvanut Suomen suurin yksityinen puuta jalostava konserni Versowood.
Ville Kopralla on yksi veli Pekka Kopra (s. 1973), joka omistaa Westas-nimisen sahayhtiön.
Elämäkerta > Ura

Kopra on valmistunut kauppatieteiden maisteriksi Helsingin Kauppakorkeakoulusta pääaineenaan laskentatoimi. Jo opiskeluaikanaan hän työskenteli perheyrityksessä erilaisissa tehtävissä. Sukupolvenvaihdoksen myötä, vuonna 2006, Kopra siirtyi Versowood Groupin toimitusjohtajaksi.
Vuosina 1997–2006 Ville Kopra toimi Vierumäen Teollisuus -konsernin (myöhemmin Versowood) hallituksen puheenjohtajana. Hän on myös Metsäteollisuus ry:n hallituksen jäsen, Sahateollisuus ry.n hallituksen ja työvaliokunnan jäsen sekä Puutuoteteollisuus ry:n hallituksen puheenjohtaja.
Kirjallisuutta

Siltala, Sakari & Keskisarja, Teemu: Kun niin perkeleesti sahaa.  Helsinki:  Siltala, 2021.  ISBN 9789522348975.
Välivesi

Välivesi voi tarkoittaa seuraavia:
harppauskerros (myös välivesi), kerrostuneessa vedessä oleva vesimassojen välinen vaihettumisvyöhyke.
Välivesi, Alkossa myytävä matalahiilihappoinen lähdevesi.
Järvi tai vesistö

Välivesi, järvi Kangasniemen ja Mikkelin rajalla
Välivesi, järvi Mänttä-Vilppulassa
Välivesi, järvi Virroilla
Välivesi, järvi Ähtärissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Välivesi”, voi hakea sivunnimihaulla, laajalla sivunnimihaulla tai tekstihaulla.
Viù

| Viù |
| --- | --- |

 Viù
 Koordinaatit: 45°14′18″N, 7°22′32″E 
Valtio:  Italia
Alue:  Piemonte
Metropolikaupunki:  Torino
Korkeus:  765 (min 585 - maks. 2326) m
Väkiluku:  1 018 
Aikavyöhyke:  UTC+1
 – Kesäaika:  UTC+2
 
 http://www.comune.viu.to.it 
Infobox OKVirheellinen NIMI-arvo: 
Viù (piemonteksi Viù ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1 018 asukasta.
Vähentävä synteesi

Vähentävä synteesi (engl. subtractive synthesis) on syntetisaattoreissa käytetty äänen tuottamisen menetelmä, jossa signaalin alkuperäisessä aaltomuodossa on paljon yläsäveliä ja lopullinen sointiväri tuotetaan taajuuksia suodattamalla. Vähentävä synteesi on erityisen yleinen analogisyntetisaattoreissa, minkä vuoksi se tunnetaan myös analogisena synteesinä. Myös monet varhaiset tietokoneet ja pelikonsolit tuottivat äänen vähentävän synteesin avulla.